Nos magister Johannes de Tavellis, archidiaconus Laticensis, notum facio quod dominus Droco, miles, dictus de Julleio castro, dominus de Besaces, in nostra presentia constitutus, dedit et concessit, et recognovit se dedisse et concessisse domui de Moris, pro remedio anime Aalis defuncte, quondam uxoris sue, et anime sue, et animarum heredum suorum, in perpetuam eleemosynam quinque solidos Pruvinensium fortium persolvendos fratribus dicte domus a dicto Drocone et suis heredibus et successoribus, annuatim accipiendos in censibus dictorum Droconis et heredum suorum, qui debentur eis apud Polisetum, quolibet anno, in perpetuum, in festo Sti Remigii in capite octobris. Actum anno Domini MºCCºLIXº, mense maii.